b'\n_START_ARTICLE_\nPraying Mantis\n_START_PARAGRAPH_\nPraying Mantis on brittil\xc3\xa4inen heavy metal -yhtye, joka edustaa 1970-luvulla Britanniassa syntynytt\xc3\xa4 NWOBHM-tyyli\xc3\xa4. Yhtye perustettiin 1970-luvun lopussa nimell\xc3\xa4 Junction. Vuonna 1980 Praying Mantis julkaisi ensimm\xc3\xa4isen levyns\xc3\xa4. Se oli kolme kappaletta sis\xc3\xa4lt\xc3\xa4nyt EP-levy. Ensimm\xc3\xa4inen t\xc3\xa4ysimittainen albumi, Time Tells No Lies, ilmestyi vuonna 1981, kun yhtye oli solminut levytyssopimuksen BMG Europen kanssa. Esikoisalbumiin sis\xc3\xa4ltynyt Cheated-single oli menestys. Hiukan sen j\xc3\xa4lkeen Praying Mantis kuitenkin hajosi. 1990-luvun alussa yhtye perustettiin uudelleen. Vaikka yhtye on jo julkaissut lukuisia albumeita, se ei en\xc3\xa4\xc3\xa4 ole saanut kovin paljoa suosiota.'